Gedigtefees in McGregor 24 to 26 Augustus 2018 – Roekeloos
Gepubliseer deurRoekeloos	 01/08/2018 25/07/2018 Los kommentaar op Gedigtefees in McGregor 24 to 26 Augustus 2018
Gedigteliefhebbers wat die naweek gaan bywoon kan uitsien na voorlesings deur `n keur van meer as 160 Suid-Afrikaanse digters. Van die meer bekendes op vanjaar se program sluit Kobus Moolman, Galeo Saintz, Douglas Reid Skinner, Patricia Schonstein, Athol Williams, Toast Coetzer, Erns Grundling, Joan Hambidge, Phillippa Yaa, Willem Fransman, Fourie Botha, en Lara Kirsten in. Daar is ook verskeie oop- mikrofoon sessies wat gereel word deur twee Kaapse groepe Off the Wall en Grounding Sessions en soos elke jaar, is daar op die Vrydagoggend `n spesiale program wat vir leerders van omliggende skole aangebied word.
Billy Kennedy, stigter van die Gedigtefees in McGregor se dat dit ongelooflik is om te sien hoe die fees deur die afgelope paar jaar gegroei het. “Ons kry elke jaar meer en meer belangstelling van digters van regoor Suid Afrika wat graag wil meemaak aan hierdie spesiale geleentheid. Dit maak my baie bly om te sien dat daar soveel belangstelling is. Ek glo dat Digkuns van onskatbare waarde vir ons samelewing is.”
Kaartjies beskikbaar van Computicket: https://online.computicket.com/web/festival/poetry_in_mcgregor_2018/33964238
Fourie Botha (foto: Ruben Rossouw)
Gepubliseer deurRoekeloos 01/08/2018 25/07/2018 Gepubliseer inGedigte, Musiek, TeaterSleutelwoorde: Athol Williams, Douglas Reid Skinner, Erns Grundling, Fourie Botha, Galeo Saintz, Joan Hambidge, Kobus Moolman, Lara Kirsten, McGregor, McGregor Gedigtefees, Patricia Schonstein, Phillippa Yaa, Ruben Rossouw, Toast Coetzer, Willem Fransman